BSC-LT/ACAData huggingface dataset:
[ca] Ordenar l'heterogeneïtat" es tracta d'un projecte situat en un context urbà caracteritzat per la barreja de la trama industrial provinent del Poblenou i la trama ortogonal de l'Eixample. El projecte proposa la implantació d'un equipament híbrid en la planta baixa de la mansana, amb un programa de Centre d'Atenció Primària, Auditori, Cafeteria i Escola de música, aquesta última insertada en les naus industrials existents, per tal d'absorbir les irregularitats del perímetre de l'emplaçament i generar un espai interior d'illa ortogonal, amb tres accessos unificats mitjançant una pèrgola. En plantes superiors es col•loca habitatge dotacional per a la gent gran. Totes aquestes actuacions es realitzen dins el marc de la sostenibilitat i tenint en compte estratègies actives i passives per tal de fer un conjunt eficient i promovent l'autoabastiment.

[en] Ordenar l'heterogeneïtat" is a project placed in an urban context caracterized by the mixture of the industrial traces which come from Poblenou and the orthogonal trace from the Eixample. The project proposes the construction of a hybrid building on the ground floor, counting with a Primary Care Center, an Auditory, a Coffee shop and a Music School, the last one inserted in the existing industrial buildings, with de objective of absorbing the perimeter irregularities and generate an orthogonal community space, with entries unified by a pergola. From the first floor the program is elderly housing. All these operations are made within the framework of sustainability counting on active and passive strategies to result in an efficient complex.
[ca] El present document, reflexa l'anàlisi, avaluació i proposta de mesures per a la millora de l'eficiència energètica, en aquest cas del Centre Cívic Es Llombards, en tots els àmbits d'aplicació que l'edifici permeti, sent viables tant a nivell tècnic com econòmic. L'objectiu essencial de la memòria passa per entendre quina es la situació actual de l'edificació, identificant quins son els punts on poder oferir millores a nivell energètic. Per això, s'han utilitzat tècniques d'anàlisi de consums i s'ha potenciat l'ús de 'softwares' sobre tot a l'hora de dimensionar les solucions adoptades, obtenint així resultats que s'ajustin a la realitat del problema tractat. Amb la finalitat d'assegurar que les propostes realitzades produeixin un efecte visible sobre l'acompliment energètic de l'edifici, s'ha realitzat una comparativa amb l'elaboració de dos certificats, qualificant l'estat energètic actual i futur que tindrà el propi edifici. Així com es podrà observar al llarg del document, totes les mesures exposades s'han qualificat com viables, donant així un ampli rang de millores per poder implementar sobre l'edifici y que per tant que es pugui utilitzar aquest escrit com a base per al desenvolupament d'un possible projecte a licitar, sempre contant amb l'aprovació de l'Ajuntament de Santanyí.

[en] This document reflects the analysis, evaluation and proposal of measures to improve energy efficiency, in this case of the Es Llombards Civic Center, in all areas of application that the building allows, being viable both technically and economically. The essential objective of the report is to understand what is the current situation of the building, identifying which are the points where to offer improvements at the energy level. To do this, consumption analysis techniques have been used and the use of software has been enhanced, especially when sizing the solutions adopted, thus obtaining results that adjust to the reality of the problem. In order to ensure that the proposals made produce a visible effect on the energy performance of the building, a comparison has been made with the preparation of two certificates, qualifying the current and future energy state that the building itself will have. As can be seen throughout the document, all the measures exposed have been qualified as viable, thus giving a wide range of improvements to be implemented on the building and therefore this writing can be used as a basis for the development of a possible project to be tendered, always with the approval of the Ajuntament de Santanyí.
[ca] Aquesta tesi explora diferents maneres d'implementar un sistema de blocs de Traducció de Veu amb la finalitat de generar un gran corpus paral·lel de veu. La primera tasca consisteix en cercar i aconseguir dominar eines adequades per a implementar cada un dels tres blocs que integra el sistema de traducció de veu: reconeixement de veu, traducció, i síntesi de veu. Experimentem amb algunes eines de codi obert i aconseguim entrenar un sistema de reconeixement de veu i una màquina de traducció neuronal. Posteriorment, els sotmetem a test per tal d'avaluar el seu rendiment. Com a opció alternativa, utilitzem les solucions d'Informàtica en núvol (Cloud Computing) proporcionades per Google Cloud per a implementar els tres blocs seqüencials i elaborem el sistema global amb èxit. Finalment, fem un estudi comparatiu entre el desenvolupament de software intern i la implementació Cloud computing.

[en] This bachelor's thesis explores different ways of building a block-based Speech Translation system with the aim of generating huge amounts of parallel speech data. The first goal is to research and manage to run suitable tools to implement each one of the three blocks that integrates the Speech Translation system: Speech Recognition, Translation and Speech Synthesis. We experiment with some open-source toolkits and we manage to train a speech recognition system and a neural machine translation system. Then, we test them to evaluate their performance. As an alternative option, we use the cloud computing solutions provided by Google Cloud to implement the three sequential blocks and we successfully build the overall system. Finally, we make a comparative study between an in-house software development versus Cloud computing implementation.
[ca] Quan els debats es converteixen en discussions acalorades, disposar d'informació fiable és clau. En el context del futbol professional, la gran varietat de fons de dades implicades i la manca de context en què es presenten dificulten l'adopció d'una postura objectiva. Aquesta tesi pretén oferir una perspectiva basada en les dades sobre el futbol professional europeu, integrant els resultats, els valors de mercat i els estils de joc dels millors equips de les cinc grans lligues en un entorn visual exploratori. Mitjançant l'harmonització de diversos dissenys de gràfics que permeten comparar equips i lligues al detall, l'aplicació aspira no només a millorar la comprensió de les dinàmiques del futbol, sinó també desafiar nocions preconcebudes i millorar la qualitat del discurs entorn de aquest esport.

[en] When debates spiral into toxic and heated arguments, possessing reliable information is key. In the context of professional football, the wide range of data sources involved and the lack of context in which the data is shown hampers the adoption of an objective position. This thesis seeks to provide a data-driven perspective on European professional football, integrating results, market values and playing styles from the best teams of the top five leagues in an exploratory visual environment. Through the harmonization of diverse chart designs that enable team and league comparisons to the detail, the app seeks to not only enhance the comprehension of football dynamics, but also to challenge preconceived notions and elevate the discourse surrounding the sport.
[ca] És possible fer que un ordinador aprengui pel seu compte a jugar a un videojoc? En aquest projecte s'intenta respondre a aquesta pregunta al conegut joc Tetris mitjançant l'algoritme NEAT, un algoritme genètic que evoluciona la topologia d'una xarxa neuronal.

[en] Is it possible to a computer to learn how to play a videogame by its own? In this project we try to answer this question in the game Tetris using NEAT, a genetic algorithm that evolves the topology of neural networks.
[ca] L'objecte d'aquest Treball de Final de Grau és conèixer de primera mà el procés de disseny d'un xassís d'una motocicleta comercial, agafant com a base un model comercial ja existent, validar el resultat al quals'ha arribat i estudiar l'impacte ambiental que aquest tindria. Per realitzar-ho, primer s'explica què és una motocicleta, la seva història i els seus components. A continuació, es presenten els diferents tipus de xassís i els conceptes tècnics que afecten el seu disseny. Posteriorment, es mostra el procés de disseny on s'escull la geometria i el material del producte fent un estudi de les forces a les que el xassís es troba sotmès quan treballa. Finalment, es valida el disseny mitjançant un estudi de deformacions i tensions amb les forces que s'han calculat anteriorment per comprovar que el disseny és adequat. La informació tècnica que es troba en aquest projecte, majoritàriament, prové de llibres especialitzats, apunts d'assignatures i altres estudis realitzats. El disseny 3D es fa amb el software de CAD Solidworks®, el primer estudi es fa amb 3D Experience i la validació amb el software ANSYS.

[en] The aim of this Final Degree Project is to learn first-hand about the design process of a commercial motorbike chassis, using an existing model as a basis, to validate the result achieved and to study the environmental impact it would have. In order to do this, we first explain what a motorbike is, its history and components. Next, the different types of chassis and the technical concepts that affect their design are presented. Subsequently, the design process is shown, where the product's geometry and material of are chosen by carrying out a study of the forces to which the chassis is subjected when working. Finally, the design is validated by means of a study of deformations and stresses with the forces that have been previously calculated to check that the design is correct. The technical information found in this project comes mainly from specialised books, course notes and other studies. The 3D design has been done with the CAD software Solidworks®, the first study is done with 3D Experience and the validation with the ANSYS software.
[ca] L'objectiu del projecte és el disseny, implementació i avaluació d'una aplicació de realitat virtual immersiva que permeti la navegació amb tècniques d'interacció gestual per un escenari natural de Catalunya.

[en] The goal of the project is the design, implementation and evaluation of an immersive virtual reality software that lets you navigate with gestual interaction techniques in a natural scene of Catalonia.
[ca] El fenomen de la dispersió urbana està modificant el model d'ocupació del sòl de les ciutats espanyoles, provocant que les ciutats tradicionalment compactes hagin experimentat un creixement dispers, que a la llarga resultarà ser poc sostenible. Com a solució a aquesta problemàtica es consideren els sistemes policèntrics. Es realitza una comparació basada en l'índex de Nelson de la jerarquia urbana de Cantàbria a partir de serveis i centres de treball, i de les relacions de dependència intermunicipal per accedir al comerç i serveis. Els resultats han servit per proposar un sistema territorial equilibrat trencant la progressiva tendència de litoralització de la població i activitats. Finalment, es plantegen mesures que fomenten la integració de les polítiques de transport, de planificació urbanística i d'ordenació del territori, basant-se en la coordinació i cooperació administrativa i dels agents socials, i en la definició d'estratègies a mitjà i llarg plaç.

[en] Urban sprawl is now transforming the land use pattern of Spanish cities from the compact to the dispersed city, which eventually has shown to be less sustainable. Polycentric systems based on decentralised concentration are possible solutions for a more balanced territory. In this paper, the urban hierarchy of Cantabria (Spain) is analyzed using a comparison based on Nelson's index and being services, work centres, and the relations of intermunicipal dependence to accede to retail and services the input data. The results have served to propose a territorial balanced system, so breaking the progressive trend of coastal concentration of both population and activities. Finally measures that encourage transport, land use and spatial planning policies are suggested. These measures require a higher co-operation between public administrations and also between these and the social and economic agents , and the definition of mid- and longterm strategies.
[ca] En aquest document de treball de fi de grau, es recull el disseny i la implementació d'un sistema d'anticol·lisions per a la navegació autònoma d'un vehicle controlar mitjançant una placa Raspberry Pi 3 Model B+ i un programari desenvolupat a l'entorn de MATLAB Simulink. El vehicle és capaç de recórrer un circuit limitat per dues línies contínues de color verd evitant la col·lisió amb possibles obstacles que poden aparèixer en el recorregut. El control del vehicle es realitza mitjançant un servomotor i un motor de contínua. La detecció del circuit i de la posició del vehicle s'obté a través una càmera instal·lada en la part superior del cotxe. D'altra banda, la detecció d'objectes es realitza mitjançant sensors d'ultrasons connectats a una placa Arduino UNO. El programa s'encarrega de la detecció de dues línies de color verd situades en el sòl que limiten el circuit, analitzant-les de manera autònoma i fent els canvis necessaris en la direcció del vehicle amb la finalitat d'esquivar els obstacles detectats pels sensors, així com per mantenir-se, sempre que sigui possible, dins del circuit. En aquest projecte s'ha utilitzat un vehicle dissenyat en altres projectes al qual se li han afegit totes les modificacions necessàries per a aconseguir els objectius d'aquest projecte.

[en] This bachelor final project document collects the design and implementation of an anti-collision system for a self-controlled vehicle. The vehicle is equipped with a Raspberry Pi 3 Model 3 B+ board and software developed using MATLAB Simulink. The vehicle is able to travel through a circuit limited by two green lines avoiding collision with possible obstacles that may appear on the route. The control of the system is done by a servomotor, a DC motor and a camara. On the other hand, object detection is performed by ultrasonic sensors connected to an Arduino Uno board. The control objective of the system is the automatic analysis of two green lines on the floor that make up a track, making the necessary changes in direction with the condition to clear the obstacles as well as to maintain, where possible, within the circuit. In this project we have used a vehicle designed in other projects to which we have added all the necessary modifications to achieve the objectives of the project.
[ca] Actualment les aplicacions que utilitzen dades obertes es limiten a oferir dades d'una sola ciutat. Per tant, si ens movem a altres ciutats aquestes aplicacions deixen de ser útils. Aquest projecte pretén facilitar la integració de dades obertes de diferents ciutats en una sola aplicació.

[en] Nowadays the applications that use open data are only offering data from one city. Therefore, if we move to other cities, these applications become useless. This project intends to facilitate the open data integration from different cities in one application.
[ca] El sistema educatiu al llarg de tota l'etapa escolar ens obliga a fer un sobreesforç en visió propera, és doncs rellevant que es promogui la salut visual a les escoles. De la manera que nosaltres com a òptics optometristes hi podem participar és realitzant cribratges per detectar possibles problemes en el sistema visual. En l'aprenentatge, la visió doncs va de la mà, perquè si un infant no sap interpretar allò que percep a nivell motriu, la majoria de les activitats que haurà de realitzar les farà amb dificultats. En molts dels casos, aquesta mena de problemes no són detectats pels professors, ja que l'infant no és queixa de veure borrós. Són molts els factors que poden influenciar en el rendiment escolar d'un infant, i la visió n'és un, degut a la demanda visual en visió propera que hi ha en l'educació, i és essencial la importància de fer revisions periòdiques en els infants per poder evitar un possible fracàs escolar. És per això que s'ha realitzat un cribratge a 47 nens de segon de primària de l'escola Rivo Rubeo de Rubí, on s'ha avaluat, la funció visual (estat refractiu), l'eficàcia visual (binocularitat, acomodació i motilitat), la percepció visual (viso-perceptiu i viso-motor), i la salut visual (pupil·les i color). Amb els resultats obtinguts, el que s'ha avaluat a sigut si existeix una correlació en les habilitats de percepció visual entre el gènere i entre les pròpies habilitats. També si existeix diferència pel fet de ser d'una classe o d'una altre, tot i tenir el mateix sistema educatiu.

[en] The education system throughout the school years forces us to make an extra effort in near vision, which is why it is important to promote visual health in schools. The way in which we as optometrist opticians can participate is by carrying out screenings to detect possible problems in the visual system. In learning, vision then goes hand in hand, because if an infant does not know how to interpret what he or she perceives at a motor level, most of the activities that he or she will have to perform will be difficult. In many cases, these problems are not detected by teachers, as the child does not complain of blurred vision. There are many factors that can influence an infant's school performance, and vision is one of them, due to the visual demand for near vision in education, and it is essential to carry out regular check-ups on infants in order to avoid possible failure at school. For this reason, 47 children in the second year of primary school at the Rivo Rubeo school in Rubí were screened to assess visual function (refractive state), visual efficiency (binocularity, accommodation and motility), visual perception (visuo-motor and visuo-perceptual) and visual health (pupils and colour). With the results obtained, what has been assessed is whether there is a correlation in visual perception skills between gender and between the skills themselves. Also, is there a difference between being from one class or the other, even if they have the same educational system.
[ca] El present projecte final de grau representa una proposta d'adaptació i canvi d'ús en l'edifici central del complex industrial de Can Bagaria situat al municipi de Cornellà de Llobregat, Barcelona. La fàbrica de Can Bagaria està situada a la carretera d'Esplugues de Cornellà, sent una de les avingudes més importants de Cornellà i eix de connexió entre les ciutats veïnes. La proposta del projecte consisteix en una primera part de recerca i documentació de l'edifici i representació gràfica del seu estat actual. I una segona part consistent en una proposta gràfica d'adaptació i canvi d'ús en un espai gastronòmic en el qual es poden trobar un mercat, aules taller, sala de conferències i un restaurant, a més de dotar al complex d'un espai exterior peatonal i accessible als ciutadans, convertint l'antiga fàbrica modernista en un punt de trobada culinari del Baix Llobregat.

[en] English: This Final Project is a proposal for adaptation and change of use in the central building of the Can Bagaria industrial complex, located in the city of Cornella de Llobregat, Barcelona. Can Bagaria factory is located on the Esplugues road which is one of the most important avenues of Cornella, shaft connecting the neighboring cities. The proposed project consists of a first part of research and documentation of the building and graphical representation of its current state. And the second part consists of a graphical approach to adapt and change of use in a gastronomic space where you can find a market, workshop rooms, conference rooms and a restaurant, in addition to provide the complex with an outdoor pedestrian space accessible to citizens, transforming the old modernist factory in a culinary meeting point in Baix Llobregat.
[ca] La memòria aquí presentada recull el treball i el coneixement adquirit per l'autor durant l'elaboració de la seva tesi de Màster dins del Grup de Recerca en Electrònica de Potència de la Universitat Politècnica de Catalunya, GREP. El treball es desenvolupa en torn al prototipus, prèviament desenvolupat pels membres del GREP, d'un convertidor de potència multinivell de tipus MAC (Multilevel Active-Clamped). La familiarització amb els darrers avanços en convertidors multinivell s'ha dut a terme mitjançant la fase de proves experimentals amb aquest prototipus, les quals han demostrat la necessitat de dissenyar una placa controladora específica basada en FPGA per controlar un motor d'imants permanents. Aquesta placa de control s'ha dissenyat seguint els requisits establerts pel GREP i les necessitats aparegudes en la fase d'experimentació. En els capítols del treball es tracten temes com el desacoblament de l'alimentació, condicionament de senyals o metodologies de disseny de plans de massa.

[en] The present work summarizes the work and knowledge acquired by the author during its Master's Thesis in the Research Group in Power Electronics, GREP. The development is based on the Multilevel Active-Clamped (MAC) power converter prototype, which was initially developed by GREP. Serving as a great introduction to the multilevel converter state-of-the-art, the prototype was tested and it was proved the need for a custom FPGA-based control platform board to drive a PMSM. The design of the board is then performed following the requirements established by the research group and the results obtained from the initial tests. Issues as power decoupling, signal conditioning and grounding strategies are discussed in the following chapters.
[ca] La verificació d'un dispositiu electrònic és una part cabdal del procés de fabricació d'aquest, en tant que permet conèixer la integritat estructural de cada unitat i si funciona correctament o no. En aquest treball, s'ha estudiat una arquitectura de verificació funcional de final de línia de producció actualment utilitzada a l'empresa HP Inc. i s'ha desenvolupat una nova eina per tal de ser-hi integrada. Aquesta nova eina aporta agilitat al procés de desenvolupament de tests i al propi procés de verificació de les unitats sota test. Per tal de fer aquest desenvolupament, primerament s'ha realitzat un estudi de l'actual arquitectura de verificació funcional, s'ha proposat una de nova i s'ha escollit un controlador industrial per tal d'implementar-la, fruit d'un estudi de mercat. El controlador escollit ha estat un CompactRIO de National Instruments, pel qual s'ha desenvolupat programari específic per a l'aplicació sota estudi. Els resultats del treball han estat satisfactoris, en tant que s'ha aconseguit dissenyar, desenvolupar i implementar un prototip funcional que demostra les possibilitats de l'eina de cares a reduir costos i esforços d'enginyeria, en l'àmbit de la verificació funcional de les impressores de gran format d'HP Inc. El treball futur, doncs, se centrarà en integrar aquesta nova eina a l'arquitectura de verificació funcional actual de l'empresa.

[en] Functional testing is a very important step in the manufacturing process of an electronic unit. This kind of procedure allows to learn insights on its structural integrity as well as its behaviour. In this thesis, the current functional testing architecture from HP Inc. was studied to develop a new tool for it. This new tool allows faster test development as well as a more agile functional verification process on the devices under test. To be able to do so, the current functional testing architecture was analyzed. Then, a new architecture was proposed and, after a market study, an industrial controller to implement it was chosen. The controller is a Compact RIO from National Instruments, for which specific software was developed. A prototype was designed, developed and implemented with excellent results, meeting the main goal: to demonstrate the capabilities of this new tool for reducing costs and engineering efforts from functional testing procedures in HP Inc. Future work will be focused on the integration of this new tool to the current functional testing architecture of the company.